Täna saates -
Kirikud on taaskord terrorirünnakute objektiks.
Äärmusrühmitus ähvardab Nigeeria kristlasi. Ohvrid reageerivad.
USAs palvetavad kristlased presidendivalimiste eel
ööpäevaringselt. Kohe näete kus.
Tuletõrjeauto viidi New Yorgist abitööle Lääne-Aafrikasse.
KRISTLIKU MAAILMA UUDISED
USA nigeerlastest kristlased nõuavad,
et USA valitsus kaitseks Nigeeria usklikke.
- Tere, olen George Thomas. - Mina olen Wendy Griffith.
USAs nõuavad Nigeeria kristlikud juhid,
et USA nimetaks Boko Harami terrorirühmituseks.
Boko haram on rünnanud kirikuid ja tapnud sadu kristlasi.
Viimases rünnakus kolledzhile tapeti 45 kristlast.
James Fadele USA nigeerlastest kristlaste ühendusest ütles,
et kristlaste hävitamine vastab juba genotsiidi tunnustele.
Fadele sõnul väheneksid relva- ja rahatarned Boko Haramile,
kui see nimetataks terroriorganisatsiooniks.
USA on nimetanud kolm ühenduse juhti terroristideks.
Boko Haramil on sidemed Al-Qaedaga
ja nad on kuulutanud sõja Nigeeria kristlaste vastu.
Mõned tahavad kätte maksta, teised kutsuvad andestama.
Kohtusin Nigeerias Kanos inimesi, kes usuvad, et lahing on vaimne.
MADALLA, NIGEERIA, 25.12.2011 8:26
Oli ilus päev. Tulime kirikusse Jeesuse sündi tähistama.
Inimesi saabus juba kell 6 hommikul. Ees ootas rõõmupüha.
Jumal!
Rõõmupüha sellest ei saanud.
Enesetapupommitaja sõitis autoga kiriku ette.
Uche Bonaventure oli just pisiojaga kiriku uksest väljunud,
kui pomm plahvatas.
Lööklaine lennutas meid kaugele. Nägin enda ümber põlevaid surnukehi.
Ühe hetkega said abikaasadest lesed, lastest orvud
ja vanemad kaotasid oma lapsed.
Rünnaku autor oli hetke täpselt valinud.
See oli veidi pärast 8:00, kui üks teenistus lõppes ja teine algas.
44 hukkunust käis 26 Püha Teresa kirikus.
Rünnaku autorid on kuradi võimuses. Nad tahavad meid tülli ajada.
Äärmusrühmitus Boko Haram võttis vastutuse selle
ja veel teistegi samal päeval korraldatud rünnakute eest.
Boko Haram tahab teha Nigeeriast istlamistliku riigi.
Olen vihane, kuid ei kavatse vastata kurjale kurjaga.
Uche sai koos pojaga kolmanda astme põletushaavu.
Nüüd palvetab ta perega ründajate eest.
Palun, et Jumal puudutaks neid ja nad näeksid, et teevad valesti.
Isa Achi jutlustas andeksandmise tähtsusest.
Olen neile andeks andnud, kuid Boko Haram peab rünnakud lõpetama.
Kano linnas räägivad ohvrite omaksed oma lähedastest.
Mu abikaasat armastati. Talle meeldis evangeeliumi kuulutada.
Ma ei näinud oma isa surnukeha.
Teda oli tulistatud suhu, küünarvarde ja selga.
Palun, et Jumal tooks meie linna rahu.
Nad katavad Kano linna palvega.
26 päeva pärast kiriku ründamist tappis Boko Haram 20.1.2012
Kanos rünnakutesarjas 185 inimest.
See oli rühmituse rünnakutest seni kõige tõsisem.
Ohvrite seas olid intervjueeritute lähedased.
Ma ei saa oma abikaasat tagasi. Võin loota üksnes Jumalale.
Piiblis kästakse armastada vaenlasi.
Boko Haram kuulutas sõja riigi valitsuse, julgeolekujõudude
ja kristlaste vastu.
Ta räägib videol, et naudib tapmist oma jumala nimel.
Jaanuaris andis rühmitus kristlastele 3 päeva lahkumiseks.
Kano osariigi kristlased on ärevil.
Paljud planeerivad lõunasse kolida.
Nad kardavad ega usu, et valitsus neid kaitsta suudaks.
Nigeeria jaguneb kristlikuks lõunaks ja moslemite põhjaosaks.
Kanos on ülekaalus moslemid.
Äärmusrühmitused kasutavad piirkonda oma tugibaasina.
Nigeeria põhjaosas on raske evangeeliumi kuulutada.
"Joshua" on põrandaalune evangelist Nigeeria põhjaosas.
Tema sõnul peab piirkonna põlisrahvas
kristlasi sissetungijaiks ja Lääne käsilasteks.
Olen siin sündinud ja kasvanud.
Usu tõttu koheldakse mind teise klassi kodanikuna.
Ta kardab, et Boko Haram õhutab rühmituste vahel sõda.
Mõned kristlaste rajoonid on juba hakanud end kaitsma.
Teised loodavad Jumala kaitsele ja otsivad lohutust Pühakirjast.
"Kui kõnniksin ka surmavarju orus, ei karda ma kurja,
sest sina oled minuga."
- Rääkisid, et Nigeeria on lõhenenud.
Kas Nigeeria valitsus teeb midagi kristlaste kaitseks?
- Õigupoolest mitte. Nad hoiatavad kirikuskäijaid.
Relvastatud sõdurid valvavad kirikuid.
Ühe pastori sõnul õhutati teda jälgima ka politseinikke,
kes kiriku ümber teenivad.
Nende seaski võib terroriste olla.
Kujutle, et iga pühapäev, kui kirikusse lähed, ei tea sa,
kas tuled elusalt tagasi.
- Nigeeria kristlased vajavad meie palveid.
USA misjoniühenduse väitel
mõrvasid sunni moslemid Süürias pastori koos perega
kodukoguduse koosoleku vastu tehtud rünnakus.
Rääkisime telefonitsi misjoniühenduse Christian Aid juhiga.
Ta soovis jääda anonüümseks.
Pastor Sam oli moslemi taustaga.
Ühendus Christian Aid aitas teda.
Ta oli ustav, jumalakartlik mees,
keda juhid hindasid.
Pastor Samiga seotud 13 kristlikku perekonda
püüavad Süüriast põgeneda.
Misjoniühenduste väitel on Süüria kristlased üha enam sihikul.
Meie andmeil tapeti Süürias veel teinegi pastor.
Lisainfot juhtumi kohta saab meie kodulehelt Gary Lane'i blogist.
Egiptuse ülemkohus võttis käsile riigi põhiseaduse.
Kahtluse all on põhiseaduskomisjoni seadusjärgsus.
Kriitikute sõnul koosneb komisjon islamistidest,
kes tahavad kehtestada islamiseadusi.
Oodata on sekulaarsete kohtunike ja Moslemivennaskonna mõõduvõtmist.
Moslemivennaskond haarab Egiptuses võimu.
Nad ei ole need noored, kes igatsesid demokraatiat.
Moslemivennaskond, mis ähvardab Iisraeli ja kogu Lähis-Ida,
täidab poliitilist vaakumit.
USA presidendi Barack Obama sõnul avaldas USA survet
Egiptuse valitsusele, et nad kaitseksid usuvähemusi.
Koptide juht USAs pidas Obama sõnu dekoratsiooniks.
Tema väitel soojendab USA valitsus Egiptuse islamistidega suhteid.
Kuuba kristlased palusid palvet seoses orkaan Sandyga.
Torm nõudis Kuubas vähemalt 11 inimelu.
Hävinesid kodud ja purunesid hooned.
Oscander Rodriguez Kuuba Baptistiliidust
kirjeldas olukorda Santiago maakonnas.
Häving on peaaegu täielik. Hävines ka usklike kodusid.
Kirikud on kannatada saanud.
Hukkus ka üks abielupaar Santiago baptistikirikust.
Kuuba kristlased löövad kaasa abitöödel.
USA kristlased palvetavad presidendivalimiste eel
ööpäevaringselt Valge maja ees.
cwnews.org - sinu uudisteallikas internetis,
kust leiad iga päev uudiseid ülemaailmse kiriku kohta,
võid vaadata iganädalast uudistesaadet,
mis on saadaval ka netisaatena;
võid lugeda reporterite põhjalikke blogisid.
Online uudisteallikas, mis kajastab globaalse koguduse kõiki uudiseid.
Paljud pärivad täna Ameerika tuleviku järgi.
Usun, et Jumalal on USA jaoks eriline plaan.
Jumalal on plaan inimkonna päästmiseks,
Iisraeli rahva jaoks ja ka USA jaoks.
Pat Robertson räägib uuel õpetusplaadil,
kuidas tulevikuks valmistuda.
Saate infot USA kristliku vundamendi kohta,
kuidas areneti suurvõimuks ja kuidas saavutada Jumala soosing.
USA võib astuda endiselt kordamineku ja õnnistuse aega,
kui haarame kinni Jumala plaanist.
Saadame DVD kingituseks kõigile, kes meie partneriks hakkavad.
See algas palvekoosolekul,
kus sõlmiti leping.
Sellest kasvas kõigi aegade võimsaim ja edukaim riik.
Kas USA on rikkunud oma lepingu Jumalaga?
On seda võimalik taastada?
Kas Jumalal on ikka veel USA jaoks plaan?
Billy Graham palub palvetada Ameerika eest.
Ta kirjutab oma ühenduse kodulehel riigi moraalsest taandarengust:
"Aborteeritud on miljoneid beebisid. USA elustiili iseloomustavad
isekas enesehellitamine, uhkus ja häbitus.
Ühiskond püüab vältida iga võimalust kedagi solvata,
välja arvatud Jumalat.
Mu süda valutab USA ja selle eksitatud rahva pärast.
Õnneks on Jumal armuline ja reageerib meeleparandusele.
Joona ajal oli Niinive rikas, muretu ja enesekeskne.
Kui prohvet Joona Niinivet hoiatas, parandasid nad meelt.
Sama võib sündida ka meie maal."
Üks ühendus võtab palvet ja ülistamist tõsiselt.
Nad on palvetanud valimiste eel Valge maja ette püstitatud telgis.
Ööpäevaringne palve käib alates septembri lõpust.
Jason Hershey küsis Issandalt, kuidas 2012. a USA eest palvetada.
Ta ütles: "Tee nagu Taavet. Vii Jumala ligiolu palee ette."
Hershey ei uskunud, et nad Valge maja ette pääsevad.
Võimud pakkusid muruplatsi Valge maja ees.
- Kas president teab, et te siin olete? - Teab.
Presidendile tuleb teatada sündmustest,
mis toimuvad Valge maja vahetus läheduses.
Hershey sõnul pole Taaveti telgi eesmärk poliitiline.
Palju räägitakse USA tulevikust.
Tahame öelda: "Otsige esiti Jumala riiki ja tema õigust."
Piibli järgi tantsis Taavet rõõmust.
Korraldajate sõnul muudab rõõmus jumalateenistus rahva.
Õigete telgist kostab rõõmu- ja võiduhüüdeid.
Usume, et telgist lähtub rõõmu ja võidu hääl.
Kohale on saabunud inimesi kogu riigist,
nagu näiteks need noored misjonärid Havailt.
Uskumatu! Mul on nii hea meel siin olla.
Loodan, et inimesed naasevad Jumala juurde.
Kogesin, et Issand kutsus mind siia.
Ta teab, et mulle meeldib rõõmus jumalateenistus.
Hershey sõnul on oluline olla Ovaalkabineti lähedal.
Issand ilmutab prohvetlikult kogudusele ja USA-le,
et Ta peab olema elus ja ühiskonnas kõrgeimal kohal.
Usun, et Issanda ligiolu on strateegia.
Seal, kus Tema on, muutub kõik.
Oli tore seal eelmine nädal osaleda.
Taaveti telk on avatud kuni valimisteni 6. novembril.
Lingi ühenduse kodulehele leiate uudiste veebilehelt.
USA abielupaar hankis tuletõrjeauto ja saatis selle Aafrikasse.
CBN'i kodulehel võib lugeda uudiseid omal valikul
millal tahes 24 tundi ööpäevas ja olla kursis värskeimate lugudega.
Enam pole vaja uudiseid oodata.
Koduleht on terve päev käeulatuses.
Vaatan vaid mulle huvipakkuvaid lugusid.
Otsin loo üles, klikin sellel ja olengi kohal.
Uudiste allikas - CBNnews.com
Anna siia! Nägemist!
Elu on kiire, kuid olen leidnud hea võimaluse andmiseks.
Saadan kodust lahkumata abivajajaile arste ja ravimeid.
Kaevan kaeve, et inimesed saaksid puhast joogivett.
Tänu minule kuulutatakse rohkem kui 100 riigis evangeeliumi.
Viin katastroofiohvritele toitu, abivahendeid ja lootust.
CBN ja mina muudame iga päev maailma paremaks.
Tegin otsekorralduslepingu. Pank teeb ära kogu töö.
Tean, et minu annetus läheb sinna, kus seda kõige enam vajatakse.
Liitu CBN-i parnterlusprogrammiga ja tee otsekorraldusleping.
Võid aidata maailma oma kodust.
Kui hoolid, vabanevad hinged.
Kui annad, saavad inimesed uue elu.
Kui jagad, algab igavene elu.
Kui koguneme armastama, sünnivad imed.
Tulekahju hävitas Aafrikas haigla ravimilao.
USA abielupaar saatis haiglale kasutatud tuletõrjeauto.
Kuidas õnnestus neil osta ja saata tuletõrjeauto?
Stan Jeter uuris asja.
Tulekahju summutamine pole troopilises Gabonis lihtne.
Tulekahjudesari halvas Bongolo kristliku haigla töö mitmeks kuuks.
Kolmas tulekahju hävitas 100 000 USD ulatuses ravimeid.
Ühe misjonärarsti sugulased tahtsid aidata.
Mu abikaasa tundis, et Bongolo vajab tuletõrjeautot,
ja meie peame aitama seda hankida.
Dave ja Diann Conquest Pittsfordis New Yorgis
ostsid netioksjonilt 3000 USD eest 1975. a tuletõrjeauto.
Nad kogusid raha auto remondiks.
Bongolo haigla. Jeesus on Issand.
Tuttavad ja tundmatud annetasid üle 20 000 USD,
millega auto korda tehti.
New Yorgis teeninud tuletõrjeauto oli teel Aafrikasse.
See saabus Gaboni pealinna Libreville'i.
CBN'i Lääne-Aafrika töö juht Jon Cassel
sõitis tuletõrjeautoga üle ekvaatori 500 km kaugusele Bongolosse.
Cassel möödus Lambarene külast.
Sinna ehitas Nobeli rahupreemia laureaat Albert Schweitzer
20. sajandi algul haigla.
Komo jõe sild oli rikkis. Auto tuli viia üle jõe praamiga.
Lõpuks jõudis auto sihtkohta, kus seda suure innuga oodati.
Linnaelanikud rõõmustasid piirkonna esimese tuletõrjeauto üle.
Tuletõrjeauto tähendab päästetud hooneid, ärisid ja elusid.
Paljud linna poed on maatasa põlenud.
Midagi ei suudetud teha.
Loodame, et tuletõrjeauto jõuab tulekahjupaika kiiresti
ja treenitud tuletõrjujad suudavad kustutada tulekahjusid
eriti moslemite poodides.
Cassel koolitas haigla personali ja linnelanikke
tuletõrjeautot ja selle seadmeid kasutama.
Piirkonna parimate hulka kuuluv Bongolo kristlik haigla
leidis taas uue võimaluse oma kogukonna teenimiseks.
Töö kaudu saame rääkida Kristusest
ning näidata Kristuse armastust ja ligimesearmastust.
Stan Jeter, CBN News
SÕNUM CBN'I ASUTAJALT PAT ROBERTSONILT
Elame USA-s ja CBN-i kanalil ajaloolisel ajal.
On väga oluline, mida sa praegu teed.
Tuleb kuulutada evangeeliumi, aidata vaeseid,
toita näljaseid, riietada alastiolijaid,
anda kannatajaile arstiabi ja tuua lootusetuile lootust.
700-klubi programmi partnerina saad anda oma panuse.
Helista ekraanil oleval numbril. Täname kõiki oma partnereid.
Me ei taha olla tühjade kätega. Tahame öelda Issandale:
"Siin on need, kes tulid Sinu juurde tänu minu jõupingutustele."
Liinid on avatud. Täname Jumalat igaühe eest.
Helistage kohe!
Kui annad, on naeratused suuremad.
Kui hoolid, on kodud õnnelikumad.
Kui lohutad, põgeneb valu.
Kui koguneme armastama, sünnivad imed.
Kristliku Maailma Uudised -
sinu aken ülemaailmsesse kogudusse.
Lood ärkamisest,
tagakiusust
ja kristlike juhtide mõjust.
Vaadake Kristliku Maailma Uudiseid!
- Ühenduse Samaritan's Purse juht Franklin Graham käis Londonis
ja aitas lastel jõulukinke pakkida.
- Olen täna jõulumeelselt riides.
Pole isegi veel halloween. Me ei tähistagi halloweeni.
Jõululapse korjandus saavutab tänavu oma eesmärgi.
Jätkab Peter Wooding.
Jõululapse korjandusi on korraldatud juba 22 aastat.
Armastuseande on saanud rohkem kui 100 riigi lapsed.
Tänavu loodetakse jõuda 100 miljoni kingituseni.
Organisatsiooni juht Franklin Graham mäletab üht vene tüdrukut,
kes vajas kingi.
Ta oli Jumalalt omale kingi palunud. Vanematel polnud selleks raha.
Piirkonda saabus Operatsioon Jõululaps.
Ta sai juhuslikult kingikarbi, kus olid temale sobilikud kingad.
Ma pole kunagi näinud, et kingipakis oleks kingi olnud.
Tüdruk sai kingad. Jumal korraldas selle.
Grahami sõnul pole olemas kaht ühesugust kingipakki.
Kingid räägivad lapsele, et Jumal pole teda unustanud.
Vabatahtlikud koguvad tänavugi üle 8 miljoni kingipaki.
Liverpooli vabatahtlik Margaret Parry loodab,
et tema pakk edastab kellelegi sõnumi armastusest.
Loodan, et laps õpiks tundma Issandat kui oma Päästjat.
Kui ta vaid mõistaks, et keegi võõral maal armastab teda
nagu oma last.
Parry on töötanud Jõululapse korjanduse juures juba 17 aastat.
Mis teda kaasa lööma sunnib?
Mõtlen lastele, kellel pole midagi.
On suur rõõm, kui saab anda neile kingituse,
mis toob suurt rõõmu.
Siinsed lapsed ei hinda seda, mis neil on.
Grahami sõnul on oluline,
et kingid saadetaks teele koos palvetega.
Kogume ja jagame pakke laste eest palvetades.
Tänavu palvetab 8,2 miljonit inimest. Jumal kuuleb neid palveid.
Operatsiooni Jõululaps paki saab juba saja miljones laps.
Vabatahtlikud palvetavad,
et lapsed võtaksid südamesse jõulu suurima kingituse Jeesuse.
Peter Wooding, CBN News, Liverpool, Inglismaa
Ühendus Samaritans Purse valmistub tähistama
saja miljonendat jõulupakki alates aastast 1993.
See on tänaseks kõik. - Kohtumiseni! Jumal õnnistagu teid!
Tõlge: Monika Jaaguri